SPALI จ่อเปิดตัว “ศุภาลัย เวอเรนด้า ภาษีเจริญ” 1.05 พันล. ทำเลทองใกล้ MRT-BTS
SPALI เตรียมเปิดตัว “ศุภาลัย เวอเรนด้า สถานีภาษีเจริญ ภาษีเจริญ” มูลค่าโครงการ 1.05 พันล. ชูพื้นที่ทำเลทองใกล้ MRT-BTS คาดก่อสร้างแล้วเสร็จและเริ่มโอนช่วงปลายปี 67
SPALI เตรียมเปิดตัว “ศุภาลัย เวอเรนด้า สถานีภาษีเจริญ ภาษีเจริญ” มูลค่าโครงการ 1.05 พันล. ชูพื้นที่ทำเลทองใกล้ MRT-BTS คาดก่อสร้างแล้วเสร็จและเริ่มโอนช่วงปลายปี 67
5 พ.ค. 2565

นายไตรเตชะ ตั้งมติธรรม กรรมการผู้จัดการ บริษัท ศุภาลัย จำกัด (มหาชน) หรือ SPALI กล่าวว่า ตั้งแต่ปี 60 บริษัทลุยเปิดตัวคอนโดมิเนียม โครงการศุภาลัย เวอเรนด้า สถานีภาษีเจริญ นำร่องพื้นที่ดังกล่าว ซึ่งได้ผลตอบรับดีเกินคาด และจะสามารถปิดการขายตามแผนที่ตั้งไว้ พร้อมต่อยอดสู่การพัฒนาอีกหนึ่งโครงการบนทำเลใกล้เคียง จึงเป็นที่มาของการเปิดตัวโครงการ ศุภาลัย ลอฟท์ สถานีภาษีเจริญ แบรนด์ใหม่ล่าสุด มูลค่าโครงการ 1.05 พันล้านบาท ซึ่งบริษัทมุ่งพัฒนาและสร้างสรรค์โครงการนี้เพื่อตอบโจทย์คนรุ่นใหม่ที่กำลังต้องการที่อยู่อาศัย รูปลักษณ์โดดเด่นและมีเอกลักษณ์ตามสไตล์ลอฟท์ ราคาเริ่มต้นเพียง 1.89 ล้านบาท
โดยทำเลที่ตั้งของโครงการอยู่บนทำเลบนถนนเพชรเกษม เดินทางเข้า-ออกเมืองได้อย่างสะดวกสบาย ใกล้ MRT สถานีภาษีเจริญเพียง 220 เมตร และเพียง 2 สถานีสามารถเชื่อมต่อกับรถไฟฟ้า BTS สถานีบางหว้า เพื่อเข้าสู่ย่าน CBD สาทร และสีลมได้อย่างสะดวกรวดเร็ว และยังสามารถเดินทางด้วยรถยนต์ส่วนตัวหรือระบบขนส่งสาธารณะอื่น ๆ อีกทั้งโครงการยังอยู่ใกล้แหล่งคอมมูนิตี้มอลล์ และสถานที่สำคัญอีกมากมาย
“บริษัทมองเห็นศักยภาพของทำเลย่านเพชรเกษม ถือว่าเป็นทำเลทองแห่งอนาคต เพราะตั้งแต่เริ่มเปิดสถานีรถไฟฟ้าสายสีน้ำเงินส่วนต่อขยายหัวลำโพง-บางแค ทำให้สามารถยกระดับถนนเส้นทางนี้ สู่การเชื่อมต่อใจกลางเมืองย่าน CBD ได้อย่างสะดวกรวดเร็ว อีกทั้งรายล้อมไปด้วยสิ่งอำนวยความสะดวกมากมาย ได้แก่ ห้างสรรพสินค้า โรงพยาบาล มหาวิทยาลัย เป็นต้น ส่งผลให้ดีเวลลอปเปอร์หลายค่าย ต่างจับจองพื้นที่เพื่อผุดโครงการที่อยู่อาศัย สอดรับกับความต้องการของผู้บริโภคในย่านนี้” นายไตรเตชะ กล่าว
นายชัยจักร วทัญญู ผู้อำนวยการฝ่ายอาวุโส ฝ่ายสร้างสรรค์และพัฒนาผลิตภัณฑ์ SPALI กล่าวว่า บริษัทได้สร้างสรรค์และพัฒนาโครงการคอนโดมิเนียม ภายใต้แบรนด์ศุภาลัย ลอฟท์มาอย่างต่อเนื่อง งานออกแบบอ้างอิงตามยุคสมัย และเทรนด์กระแสนิยม ซึ่งศุภาลัย ลอฟท์ แต่ละโครงการจะมีความโดดเด่นแตกต่างกัน ทุกโครงการเน้นการใช้ทุกพื้นที่อย่างคุ้มค่า และใช้วัสดุเกรด พรีเมี่ยมที่มีรูปลักษณ์เหมาะสมกับโครงการสำหรับแบรนด์ดังกล่าว ซึ่งโครงการ ศุภาลัย ลอฟท์ สถานีภาษีเจริญ ได้ถูกเนรมิต และสร้างสรรค์ตัวอาคารให้เสมือนชิ้นงานศิลปะ เน้นรูปทรง องค์ประกอบศิลป์ในแนวทาง Minimal Loft ภายใต้แนวคิด “Aesthetics of Nature” “สุนทรียภาพของธรรมชาติ”
โดยเส้นสายในงานออกแบบถอดรูปจากเส้นสายทางธรรมชาติ ลดทอนรายละเอียด เพื่อให้ได้เส้นโค้งและเส้นตรงที่มีความเรียบง่าย แต่ยังคงมีสไตล์ และแสดงออกถึงตัวตนของคนยุค Metaverse ที่มีลักษณะ Self-Inspired แสดงตัวตน และค้นหาแรงบันดาลใจการใช้ชีวิตตามรูปแบบที่ต้องการ การออกแบบจึงมุ่งเน้นการ ให้อิสระทุกพื้นที่ ทั้งยังคุ้มค่าทุกฟังก์ชันการใช้งาน
สำหรับโครงการ ศุภาลัย ลอฟท์ สถานีภาษีเจริญ คอนโดมิเนียม High Rise Loft Style สูง 25 ชั้น ด้วยรูปแบบห้องตั้งแต่ 1 – 3 ห้องนอน จำนวน 376 ยูนิต และร้านค้า 2 ยูนิต ขนาดห้องเริ่มต้นกว้างกว่าใคร 30.5-88 ตารางเมตร เพดานสูงโปร่งถึง 2.7 เมตร พร้อมของแถมแบบจุใจ อาทิ เฟอร์นิเจอร์ชุดครัวพร้อม ครบครันด้วยสิ่งอำนวยความสะดวกมากมาย อาทิ สระว่ายน้ำระบบเกลือ, Inspired Fitness, Inspired Living, Inspired Creativity, Sky Lounge, Sky Active, พร้อมระบบรักษาความปลอดภัย และกล้อง CCTV ตลอด 24 ชั่วโมง
โดยปัจจุบันโครงการ ศุภาลัย ลอฟท์ สถานีภาษีเจริญ อยู่ระหว่างการก่อสร้าง คาดว่าจะก่อสร้างแล้วเสร็จและเริ่มโอนให้ลูกค้าที่จองซื้อในช่วงปลายปี 67